CELEX: 62018CA0796
Language: et
Date: 2020-05-28 00:00:00
Title: Kohtuasi C-796/18: Euroopa Kohtu (neljas koda) 28. mai 2020. aasta otsus (Oberlandesgericht Düsseldorfi eelotsusetaotlus – Saksamaa) – Informatikgesellschaft für Software-Entwicklung (ISE) mbH versus Stadt Köln (Eelotsusetaotlus – Riigihange – Direktiiv 2014/24/EL – Artikli 2 lõike 1 punkt 5 – Artikli 12 lõige 4 – Artikli 18 lõige 1 – Mõiste „rahaliste huvidega seotud leping“ – Leping kahe avaliku sektori hankija vahel, kellel on ühine avaliku huvi eesmärk – Päästetööde koordineerimise tarkvara kasutusse andmine – Rahalise vastutasu puudumine – Seos koostöölepinguga, milles on ette nähtud, et selle tarkvara lisamoodulid antakse vastastikku ja tasuta üksteise kasutusse – Võrdse kohtlemise põhimõte – Keeld seada eraettevõtjat tema konkurentide suhtes eelisolukorda)

3.8.2020   
            
            
               ET
            
            
               Euroopa Liidu Teataja
            
            
               C 255/6
            
         
      Euroopa Kohtu (neljas koda) 28. mai 2020. aasta otsus (Oberlandesgericht Düsseldorfi eelotsusetaotlus – Saksamaa) – Informatikgesellschaft für Software-Entwicklung (ISE) mbH versus Stadt Köln
      (Kohtuasi C-796/18) (1)
      
      (Eelotsusetaotlus - Riigihange - Direktiiv 2014/24/EL - Artikli 2 lõike 1 punkt 5 - Artikli 12 lõige 4 - Artikli 18 lõige 1 - Mõiste „rahaliste huvidega seotud leping“ - Leping kahe avaliku sektori hankija vahel, kellel on ühine avaliku huvi eesmärk - Päästetööde koordineerimise tarkvara kasutusse andmine - Rahalise vastutasu puudumine - Seos koostöölepinguga, milles on ette nähtud, et selle tarkvara lisamoodulid antakse vastastikku ja tasuta üksteise kasutusse - Võrdse kohtlemise põhimõte - Keeld seada eraettevõtjat tema konkurentide suhtes eelisolukorda)
      (2020/C 255/06)
      Kohtumenetluse keel: saksa
      
         Eelotsusetaotluse esitanud kohus
      
      Oberlandesgericht Düsseldorf
      
         Põhikohtuasja pooled
      
      
         Taotleja: Informatikgesellschaft für Software-Entwicklung (ISE) mbH
      
         Vastustaja: Stadt Köln
      
         Menetluses osales: Land Berlin
      
         Resolutsioon
      
      
                  1.
               
               
                  Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta tuleb tõlgendada nii, et leping, milles on esiteks ette nähtud, et avaliku sektori hankija annab tarkvara tasuta kasutamiseks teisele avaliku sektori hankijale, ja mis on teiseks seotud koostöölepinguga, mille kohaselt iga selle lepingu osaline on kohustatud andma teisele poolele tasuta kasutamiseks oma selle tarkvara võimalikud hilisemad arendused, kujutab endast riigihankelepingut selle direktiivi artikli 2 lõike 1 punkti 5 tähenduses, kui nii nende lepingute sõnastusest kui ka kohaldatavatest liikmesriigi õigusnormidest tuleneb, et nimetatud tarkvara põhimõtteliselt kohandatakse.
               
            
                  2.
               
               
                  Direktiivi 2014/24 artikli 12 lõiget 4 tuleb tõlgendada nii, et avaliku sektori hankijate vaheline koostöö võib jääda selles direktiivis ette nähtud riigihanke-eeskirjade kohaldamisalast välja, kui see koostöö puudutab nende avalike teenuste kõrvaltegevusi, mida iga koostööosaline peab osutama kasvõi üksinda, kui need kõrvaltegevused aitavad kaasa nimetatud avalike teenuste tegelikule osutamisele.
               
            
                  3.
               
               
                  Direktiivi 2014/24 artikli 12 lõiget 4 koostoimes selle direktiivi põhjenduse 33 teise lõigu ja artikli 18 lõikega 1 tuleb tõlgendada nii, et avaliku sektori hankijate koostöö ei tohi võrdse kohtlemise põhimõtte kohaselt seada eraettevõtjat tema konkurentide suhtes eelisolukorda.
               
            
         (1)  ELT C 93, 11.3.2019.